Έχουμε απίστευτη μεγάλη πρόσβαση σε πληροφορίες,
σε σύγκριση με προηγούμενες δεκαετίες,
ή ακόμα και με τα προηγούμενα χρόνια.
Αρκεί  μόνο να σκεφτείτε πόσα περισσότερα πράγματα μαθαίνουν οι έφηβοι ή οι φοιτητές,
σε σχέση με εμάς όταν ήμασταν στην ηλικία τους.
Το θέμα όμως, δεν είναι μόνο να αποκτούμε όλο και περισσότερες γνώσεις,
το θέμα είναι να μπορούν να τις αποκτήσουν όλοι.
Γι’ αυτόν ακριβώς τον λόγο το Καποδιστριακό Πανεπιστήμιο Αθηνών,
δημιούργησε το Δεκέμβριο του 2007,
τη Μονάδα Προσβασιμότητας Φοιτητών με Αναπηρία.
Η Μονάδα αυτή, έχει ως αποστολή της
να πετύχει την ισότιμη πρόσβαση στις ακαδημαϊκές σπουδές των φοιτητών,
με διαφορετικές ικανότητες και απαιτήσεις.
Το 2006 τα αποτελέσματα μιας έρευνας,
αποκάλυψαν ότι οι 1.000 στους 100.000 φοιτητές,
αντιμετωπίζουν κάποια μορφή αναπηρίας.
Το γεγονός αυτό,
έκανε επιτακτική την παρέμβαση του Πανεπιστημίου Αθηνών,
με τη δημιουργία της Μονάδας Προσβασιμότητας Φοιτητών με Αναπηρία.
Έτσι, οι φοιτητές αυτοί ξεκινούν την ακαδημαϊκή χρονιά που διανύουμε,
με την ελπίδα ότι η μερική ή η ολική απώλεια όρασης, ακοής, ομιλίας, ή μια κινητική αναπηρία,
δεν θα είναι πια λόγοι για να στερηθούν την πανεπιστημιακή τους εκπαίδευση.
Ήδη η Μονάδα,
από τους πρώτους κιόλας μήνες της λειτουργίας της,
έχει καταφέρει να κάνει τη διαφορά στη ζωή των φοιτητών  με αναπηρία.
Καθημερινά πλέον,
μεταφέρονται από τα σπίτια τους,
στους χώρους φοίτησης και αντίστροφα,
με ειδικά διαμορφωμένο όχημα.
Επίσης, η Μονάδα έχει αναλάβει να διαμορφώσει ειδικούς χώρους μελέτης στις βιβλιοθήκες,
ανάλογα με τις ικανότητες του κάθε φοιτητή,
να διασφαλίσει την πρόσβαση όλων στο  internet
και να προσαρμόσει το εκπαιδευτικό υλικό ανάλογα με τις ανάγκες.
Στην ουσία, η Μονάδα αυτή προσπαθεί να εξασφαλίσει
ότι όλοι οι φοιτητές θα είναι ανεξάρτητοι και ελεύθεροι να κάνουν αυτό για το οποίο πάλεψαν:
να σπουδάσουν ισότιμα.
Για να εγγραφεί κάποιος στη Μονάδα,
δεν έχει παρά να συμπληρώσει μια αίτηση στη Γραμματεία της σχολής του
και από εκεί και πέρα, ο δρόμος στη γνώση είναι ανοικτός.
Σίγουρα δεν μπορούν να λυθούν όλα τα προβλήματα μέσα σε λίγους μήνες,
αλλά γίνονται σημαντικά βήματα.
Αυτό άλλωστε επιβεβαιώνουν και οι δεκάδες φοιτητές με αναπηρία,
που ολοκληρώνουν με επιτυχία τις σπουδές τους στο Πανεπιστήμιο Αθηνών,
και δίνουν και αυτοί με τη σειρά τους πρόσβαση στην ελπίδα,
ότι η γνώση είναι ένα αγαθό για όλους.
Καλό βράδυ.
